**Alapfilmek és kihagyhatatlan filmes koncertek a Müpában**

**A rendkívüli érdeklődésre való tekintettel duplázott vetítésekkel folytatódnak *A nagy Woody Allen menet* estjei, tavasszal pedig kivételes filmes koncertekkel várja a film- és zenerajongókat a kulturális intézmény.**

A **Müpa Filmklub** tavaly indított sorozata **Woody Allen** filmes munkásságából ad impozáns válogatást, amelyen keresztül nemcsak a korszak meghatározó művészét ismerhetjük meg, de arra is láthatunk példákat, miként változott a világ az elmúlt hetven évben.

A kiválasztott alkotások között olyan filmek is helyet kaptak, amelyeket megjelenésük idejében nem mutattak be a magyar mozik – ilyen *A rádió aranykora*, a *New York-i történetek*, a *Hatalmas Aphrodité* vagy éppen az *Agyament Harry*. A régebbi klasszikusok mellett a színész-író-rendező legutóbbi sikerei is vászonra kerülnek: az *Éjfélkor Párizsban* 2011-ben a legjobb eredeti történetért járó Oscar-díjat hozta Woody Allennek, a *Blue Jasmine* pedig 2013-ban mind a rendezőnek, mind a film főszereplőjének, **Cate Blanchett**nek Oscar-jelölést ért, utóbbi be is tudta zsebelni az aranyszobrocskát.

A filmklub megszokott vetítései mellett a Müpa két kihagyhatatlan esttel is készül a film- és zenerajongók számára. Márciusban a **Néma – Film – Zene** sorozat keretein belül **Kertész Mihály** 1917-es, *Az utolsó hajnal* című alkotását csodálhatja meg a közönség, a magyar filmtörténelem nagy klasszikusa orgonakísérettel kap új értelmezést a Fesztivál Színházban.

Májusban **Benoït Sourisse** zongorista és **André Charlier** dobos nagyzenekara, a **Multiquarium Big Band** *Whiplash in Concert* című estje ígér egészen egyedi élményt. A filmvetítéssel egybekötött, kétrészes élő produkcióban arra vállalkoznak a fellépők, hogy az Oscar-díjas alkotás teljes filmzenéjét a vásznon látottakhoz hasonlóan adják elő.

**A nagy Woody Allen menet**

Az sorozat időpontjai [ide kattintva](https://www.mupa.hu/programok/mupa-filmklub) érhető el.

**Kertész Mihály: Az utolsó hajnal**

2024. március 20., szerda, 19:00

Az esemény [ide kattintva](https://www.mupa.hu/program/komolyzene-opera-szinhaz/kertesz-mihaly-az-utolso-hajnal-2024-03-20_19-00-fesztivalszinhaz) érhető el.

**Whiplash in Concert**

2024. május 17., péntek, 20:00

Az esemény [ide kattintva](https://www.mupa.hu/program/vilagzene-jazz-konnyuzene/whiplash-in-concert-2024-05-17_20-00-bbnh) érhető el.

**Müpa**

A Müpa Magyarország egyik legismertebb kulturális márkája és egyik legmodernebb kulturális intézménye, mely egyedülálló módon fogja össze a különböző művészeti ágakat: helyet ad komoly-, kortárs, könnyű- és világzenének, jazznek, operának, újcirkusznak, táncnak, irodalomnak, filmnek egyaránt. A Müpát 2005-ben azért hívták életre, hogy magas színvonalú, minőségi kulturális eseményeket kínáljon változatos műfajokban. Az intézmény alapvető feladata, hogy a hazai és európai művészeti hagyományok tiszteletben tartásával új irányokat és irányzatokat is bemutasson és közérthetővé tegyen, s az ínyenc és a szélesebb közönség számára is befogadható, magas szintű élményt biztosítson. A Müpa a hazai és nemzetközi élvonalba tartozó művészek előadásain túl új művek létrehozását is kezdeményezi és támogatja. Kiemelt szerepet játszik a nemzetközi kulturális kapcsolatok ápolásában, a hazai kulturális célok megvalósításában, illetve a magyar előadóművészek nemzetközi megismertetésében. Tevékenysége jelentősen hozzájárul ahhoz, hogy a jövő nemzedékének fiataljai is egyre szélesebb körben váljanak tudatos kultúrafogyasztó felnőttekké. Mindezt inspiráló, párbeszédet generáló, kérdéseket felvető művészeti eseményekkel és szolgáltatásokkal, élményre, kreativitásra és interakcióra építő újszerű programok bemutatásával teszi.

További információ:
**Müpa Kommunikáció**E-mail: sajto@mupa.hu